Represiunea șocantă a protestatarilor din Ferguson, Missouri de către poliție
după de Michael Brown a fost împușcat mortal de un polițist,
a scos în evidență faptul că armamentul și echipamentul militar avansat
conceput pentru câmpul de luptă
a reușit să se infiltreze până în departamentele de poliție
ale micilor orașe din SUA.
Deși mai greu de observat,
același lucru se întâmplă și cu echipamentele de supraveghere.
Supravegherea în masă, de tipul NSA,
le permite departamentelor locale de poliție
colectarea unor cantități mari
de informații confidențiale cu privire la fiecare dintre noi,
de o manieră până acum imposibilă.
Informațiile privind amplasarea pot fi foarte detaliate.
Dacă vă mișcați prin țară în mașină
se poate dovedi dacă ați mers la terapeut,
dacă ați participat la o întâlnire a Alcoolicilor Anonimi,
dacă v-ați dus sau nu la biserică.
Iar atunci când informații despre fiecare dintre noi
sunt combinate cu același tip de informații despre toți ceilalți,
guvernul ajunge să dețină o imagine detaliată
a modului în care cetățenii interacționează în mod privat.
Acest gen de informație era privată.
Datorită tehnologiei moderne,
guvernul deține prea multe detalii care au loc în spatele ușilor închise,
iar departamentele de poliție locale iau decizii cu privire la cine cred că suntem,
pe baza acestor informații.
Una dintre tehnologiile de vârf de urmărire în masă
și aparent inofensivă este citirea automată a plăcuțelor de înmatriculare.
Dacă nu ați văzut niciodată una
e din cauză că probabil nu ați știut unde să vă uitați,
pentru că sunt peste tot.
Montate pe drumuri sau în mașinile de poliție,
aceste aparate de citire automată a plăcuțelor de înmatriculare
captează o imagine a fiecărui automobil în trecere
și o convertesc într-un text care poate fi citit automat de o mașină
astfel încât numărul să poată fi verificat dacă apare pe o listă neagră
a potențialelor autoturisme căutate pentru fărădelegi.
Dar mai mult decât atât, tot mai des,
departamentele de politie locale au început să țină evidența
nu numai persoanelor căutate pentru fărădelegile comise
dar a tuturora care dețin o mașină
ceea ce rezultă în colectarea unei cantități masive de informații
asupra activităților tuturor americanilor.
Știați că aceste lucruri se întâmplă?
Când Mike Katz-Lacabe a cerut departamentului de poliție locală
informații cu privire la citirea datelor de înmatriculare
pe care le aveau despre el,
i s-a răspuns
că știau nu numai data, ora și locul
departamentul de poliție avea fotografii făcute
cu destinațiile unde se ducea și de câte ori.
În a două imagine de mai sus se vede Mike cu cele două fiice ale sale,
ieșind din mașina parcată în fața casei.
Guvernul are sute de fotografii ca acestea
despre Mike și viața lui de zi cu zi.
Și dacă deții o mașină în SUA,
fac pariu
că există sute de fotografii ca acestea
despre activitățile noastre de zi cu zi.
Mike nu a făcut nimic rău.
De ce e normal ca guvernul să păstreze toate aceste informații?
Motivul pentru care asta are loc
e deoarece costul depozitării acestor date a scăzut brusc,
iar departamentele de poliție pur și simplu le păstrează
în cazul în care ar fi utile într-o bună zi.
Întrebarea este nu numai dacă un departament de poliție
adună aceste informații pe cont propriu
ci dacă mai multe departamentele de poliție o fac.
În același timp, guvernul federal
adună la rândul său toate aceste date individuale
pe care ulterior le varsă într-o bază de date vastă
cu sute de milioane de înregistrări
care arată pe unde s-au mișcat cetățenii.
Acest document al Administrației Federale de Luptă contra Drogurilor,
una dintre principalele agenții interesate în aceste date,
este unul din multele care dezvăluie existența acestei baze de date.
Între timp, la New York
Departamentul de Poliție a trimis mașini pentru citirea plăcuțelor de înmatriculare
în apropierea moscheelor, pentru a aduna informații asupra participanților.
Utilizarea și abuzurile făcute cu această tehnologie nu sunt limitate la SUA.
În Marea Britanie, Departamentul de Poliție
l-a pus pe octogenarul John Kat pe lista suspecților
după ce a asistat la zeci de demonstrații politice legale,
doar pentru că îi plăcea să stea pe bancă
și să deseneze participanții.
Citirea acestor plăcuțe nu este doar o tehnologie de urmărire în masă
disponibilă în prezent doar agenților legii.
Prin tehnica cunoscută sub numele de descărcare a datelor de antenă
organele de drept pot afla cine a folosit
unul sau mai multe antene de telefonie mobilă la un moment dat
o tehnică care, potrivit informațiilor
poate dezvălui amplasarea zecilor sau sutelor de mii de persoane.
De asemenea, cu ajutorul unui dispozitiv cunoscut sub numele de Stingray,
agenții legii pot trimite semnale de urmărire
în casele oamenilor pentru a identifica telefoanele aflate în locuință.
Și dacă nu știu cu exactitate ce casă să inspecteze,
este cunoscut faptul că au folosit această tehnologie
la cartiere întregi.
Așa cum poliția din Ferguson are echipament militar de înaltă tehnologie,
de asemenea, departamentele de poliție din întreaga țară
dispun de echipament de supraveghere extrem de sofisticat.
Doar pentru că nu le vedem,
nu înseamnă că nu sunt acolo.
Întrebarea este, ce ar trebui să se facă în legătură cu asta?
Cred că aceasta este o amenințare gravă la adresa libertății civile.
Istoria a arătat că, atunci când poliția dispune de cantități masive de date,
când urmărește mișcările a sute de oameni nevinovați,
au loc abuzuri de putere, șantaje,
manipulări pentru avantaje politice
sau din curiozitate pur și simplu.
Din fericire, putem lua măsuri.
Departamentele de poliție locale pot fi guvernate de consiliile municipale,
care pot aproba legi care să oblige poliția
să șteargă informațiile privind persoane nevinovate
permițând în același timp uzul continuat
și legitim al tehnologiei.
Mulțumesc.
(Aplauze)